смешни разкази за Срещи
Един военен старшина излязъл на среща с готина мацка. Седнали на кафе в някакво заведение. Но нашият човек - само мълчал и се пулел. Тогава, момичето решило да разчупи леда и да създаде атмосфера:
- Искаш ли да играем на гатанки? Що е то - червено, с бодли и ухае прекрасно?
Оня отговорил:
- Автомат "Калашников"!
Хубавицата възразила:
- Неее, това е роза! А що е то - бяло, с жълто по средата, има го по полянките?
Старшината предположил:
- Автомат "Калашников"?
Красавицата въздъхнала:
- Неее, това е маргаритка! Хайде, малко се концентрирай, де! А що е то - зелено, квака и се намира в блатото?
Оня мислил, мислил, пък - вдигнал рамене:
- Не знам!
Мацето обяснило:
- Това е жаба!
Старшината се плеснал по челото:
- Вярно, бе! Тъкмо се чудех - какво ще прави автомат "Калашников" в блатото?